ai4bharat/Pralekha huggingface dataset:
প্রধানমন্ত্রীরদপ্তর
কেশরীনাথ ত্রিপাঠীর প্রয়াণে প্রধানমন্ত্রীর শোক প্রকাশ
নয়াদিল্লি, ৮ জানুয়ারি, ২০২৩
প্রধানমন্ত্রী শ্রী নরেন্দ্র মোদী পশ্চিমবঙ্গের প্রাক্তন রাজ্যপাল কেশরীনাথ ত্রিপাঠীর প্রয়াণে গভীর শোক ব্যক্ত করেছেন। কেশরীনাথ ত্রিপাঠী বিহার, মেঘালয় ও মিজোরামের রাজ্যপাল হিসেবে স্বল্প সময়ের জন্য দায়িত্ব পালন করেছেন। শ্রী মোদী বলেছেন, উত্তরপ্রদেশে বিজেপি-র সংগঠন গড়ে তোলার ক্ষেত্রে কেশরীনাথ ত্রিপাঠী গুরুত্বপূর্ণ ভূমিকা পালন করেছেন এবং রাজ্যের উন্নয়নে তিনি কঠোর পরিশ্রম করেন।
এক ট্যুইট বার্তায় প্রধানমন্ত্রী বলেছেন :
“কেশরীনাথ ত্রিপাঠীজি সমাজ সেবা এবং পাণ্ডিত্যের জন্য সর্বজন শ্রদ্ধেয় ছিলেন। সাংবিধানিক বিষয়ে তাঁর অগাধ জ্ঞান ছিল। উত্তরপ্রদেশে বিজেপি-র সংগঠন গড়ে তোলার ক্ষেত্রে তিনি গুরুত্বপূর্ণ ভূমিকা পালন করেছেন এবং রাজ্যের উন্নয়নে তিনি কঠোর পরিশ্রম করেন। তাঁর প্রয়াণে আমি শোকাহত। কেশরীনাথ ত্রিপাঠীর পরিবার-পরিজন ও গুণগ্রাহীদের সমবেদনা জানাই। ওঁ শান্তি!”
PG/CB/DM
(
বস্ত্রমন্ত্রক
কারিগরি বস্ত্রের রপ্তানীর পরিমাণ ২০০ কোটি মার্কিন ডলার থেকে বৃদ্ধি করে তিন বছরে ৫ গুণ বেশি করার পরিকল্পনা করা হয়েছে -শ্রী পীযূষ গোয়েল
নয়াদিল্লী, ৫ নভেম্বর, ২০২১
কেন্দ্রীয় বস্ত্র, শিল্প ও বাণিজ্য, উপভোক্তা বিষয়ক খাদ্য ও গণবন্টন মন্ত্রী শ্রী পীযূষ গোয়েল বলেছেন কারিগরি ক্ষেত্রে ব্যবহৃত বস্ত্রের রপ্তানীর পরিমাণ তিন বছরে ৫ গুণ করার পরিকল্পনা নেওয়া হয়েছে। মন্ত্রী ইন্ডিয়ান টেকনিকাল টেক্সটাইল অ্যাসোসিয়েশনএর সভায় বলেন কেন্দ্র বস্ত্রশিল্পের উন্নয়নে উৎসাহ ভিত্তিক উৎপাদন প্রকল্প শুরু করেছে। এছাড়াও বস্ত্র শিল্পে উন্নত পরিকাঠামো, সস্তায় জমি এবং বিদ্যুতের ব্যবস্থা করা হয়েছে।
শ্রী গোয়েল বলেন, বস্ত্রশিল্পের মানের ক্ষেত্রে আন্তর্জাতিক ও দেশীয় ব্যবহারকারীদের মধ্যে কোনো পার্থক্য থাকা উচিৎ নয়। কারিগরি ক্ষেত্রে ব্যবহৃত বস্ত্রের গবেষণা ও উন্নয়নের জন্য তিনি সরকারি তহবিল ব্যবহার করে সরকারি বেসরকারী অংশীদারিত্বের পরামর্শ দেন। বিগত ৫ বছরে ভারতে কারিগরি কাজে ব্যবহৃত বস্ত্রের উৎপাদন ক্রমশ বৃদ্ধি পাচ্ছে। বর্তমানে এই শিল্পের বৃদ্ধির হার বছরে ৮ শতাংশ। আগামী ৫ বছরে তা ১৫-২০ শতাংশ করার পরিকল্পনা নেওয়া হয়েছে।
শ্রী গোয়েল বলেন, বর্তমানে ১৮ লক্ষ কোটি টাকা বা ২৫০ বিলিয়ন মার্কিন ডলারের কারিগরি বস্ত্র শিল্পের বাজার রয়েছে। ভারতের এই বাজারে অংশীদারিত্ব ১৯ বিলিয়ন মার্কিন ডলার। আগামীদিনে এই পরিমাণ বৃদ্ধি করে ৪০ বিলিয়ন মার্কিন ডলার করার পরিকল্পনা রয়েছে। বিশ্বের বাজারে সবথেকে বড় অংশীদার হল মার্কিন যুক্তরাষ্ট্র, পশ্চিম ইউরোপ, চীন ও জাপান। শ্রী গোয়েল জানান উন্নত প্রযুক্তি এবং দেশীয় পদ্ধতিতে উদ্ভাবিত সামগ্রীর মাধ্যমে ভারত এই শিল্পে তার উপস্থিতি বৃদ্ধি করতে চায়। মন্ত্রী আরও জানান সরকার ২০২০র ফেব্রুয়ারীতে ন্যাশনাল টেকনিকাল টেক্সটাইল মিশনের সূচনা হয়েছে। ভারতকে আত্মনির্ভর এবং রপ্তানীমুখী অর্থনীতিতে পরিণত করাই যার অন্যতম উদ্দেশ্য।
প্রসঙ্গত উল্লেখ্য কারিগরি ক্ষেত্রে ব্যবহৃত বস্ত্রে মূলত পাট, সিল্ক ও সাধারণ সুতো ব্যবহার করা হয়। তবে পলিমার, কার্বন, ধাতু এমনকি কাঁচ যোগ করে এর গুণমান বৃদ্ধি করা হয়। কারিগরি বস্ত্রে মূলত ১২ রকমের ভাগ রয়েছে। ভারতে কারিগরি ক্ষেত্রে ব্যবহারযোগ্য যে কাপড় উৎপাদিত হয় সেই কাপড় প্যাকেজিং ক্ষেত্রে ৩৮ শতাংশ, ভৌগলিক বিভিন্ন কাজে বা জিওটেকে ১০ শতাংশ এবং কৃষিক্ষেত্রে ১২ শতাংশ ব্যবহৃত হয়। বর্তমানে উন্নতমানের বস্ত্র তৈরিতে ত্রিমাত্রিক বুনন সহ নতুন নতুন প্রযুক্তি ব্যবহৃত হয়। আইআইটি-র মতো উন্নত গবেষণা কেন্দ্রগুলিতে কারিগরি কাজে ব্যবহৃত কাপড় নিয়ে গবেষণা চলছে। নীতি আয়োগের বিজ্ঞান ও প্রযুক্তি দপ্তরের মুখ্য বৈজ্ঞানিক উপদেষ্টার নেতৃত্বে উদ্ভাবন ও গবেষণার জন্য একটি কমিটি গঠন করা হয়েছে। কমিটি ৩৬টি প্রস্তাবকে অনুমোদন দিয়েছে। আরো ৪০টি প্রস্তাব বিবেচনাধীন রয়েছে।
CG/CB/NS
(Visitor Counter : 213
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ১৮১ কোটি ২৪ লক্ষ ছাড়িয়েছে
১২ থেকে ১৪ বছর বয়সীদের প্রায় ১৮ লক্ষ টিকার ডোজ দেওয়া হয়েছে
দেশে সুস্পষ্ট ভাবে করোনায় আক্রান্তের সংখ্যা কমে আজ দাঁড়িয়েছে ২৫ হাজার ১০৬, যা মোট আক্রান্তের ০.০৬ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ১ হাজার ৫৪৯
জাতীয় স্তরে সুস্থতার হার বর্তমানে ৯৮.৭৪ শতাংশ
সাপ্তাহিক-ভিত্তিতে আক্রান্তের হার বর্তমানে ০.৪০ শতাংশ
নয়াদিল্লি, ২১ মার্চ, ২০২২
দেশে মোট টিকাকরণের সংখ্যা ১৮১ কোটি ২৪ লক্ষ ৯৭ হাজার ৩০৩। ১২ থেকে ১৪ বছর বয়সীদের কোভিড-১৯ টিকাকরণ গত ১৬ মার্চ থেকে শুরু হয়েছে। এখনও পর্যন্ত এই বয়সী শিশুদের ১৭ লক্ষ ৯৯ হাজার ৬৮৪টি টিকার ডোজ দেওয়া হয়েছে।
আজ সকাল ৭-টা পর্যন্ত পাওয়া প্রাথমিক তথ্যানুযায়ী মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
|
|
১,০৪,০৩,০৪৬
|
|
দ্বিতীয় ডোজ
|
|
৯৯,৯০,৭১৭
|
|
প্রিকশন ডোজ
|
|
৪৩,৫৯,৭২২
|
|
অগ্রভাগে থাকা করোনা-যোদ্ধা
|
|
প্রথম ডোজ
|
|
১,৮৪,১২,১৭২
|
|
দ্বিতীয় ডোজ
|
|
১,৭৪,৮৯,০৮৮
|
|
প্রিকশন ডোজ
|
|
৬৬,৬৬,৪৯৪
|
|
১২-১৪ বছর বয়সী
|
|
প্রথম ডোজ
|
|
১৭,৯৯,৬৮৪
|
|
১৫-১৮ বছর বয়সী
|
|
প্রথম ডোজ
|
|
৫,৬২,১৫,৩৬৫
|
|
দ্বিতীয় ডোজ
|
|
৩,৫৫,২৯,০৬৬
|
|
১৮-৪৪ বছর বয়সী
|
|
প্রথম ডোজ
|
|
৫৫,৩৭,৯৫,১১৪
|
|
দ্বিতীয় ডোজ
|
|
৪৫,৯৫,৬৩,৩৯৩
|
|
৪৫-৫৯ বছর বয়সী
|
|
প্রথম ডোজ
|
|
২০,২৬,১৪,৬২১
|
|
দ্বিতীয় ডোজ
|
|
১৮,৩৮,০৬,৬২৯
|
|
৬০ বছরের বেশি বয়সী
|
|
প্রথম ডোজ
|
|
১২,৬৬,৪৪,৪৭৬
|
|
দ্বিতীয় ডোজ
|
|
১১,৪৪,৮৪,৮৯৭
|
|
প্রিকশন ডোজ
|
|
১,০৭,২২,৮১৯
|
|
প্রিকশন ডোজ
|
|
২,১৭,৪৯,০৩৫
|
|
মোট
|
|
১,৮১,২৪,৯৭,৩০৩
দেশে সুস্পষ্ট ভাবে করোনায় আক্রান্তের সংখ্যা কমে আজ দাঁড়িয়েছে ২৫ হাজার ১০৬, যা মোট আক্রান্তের ০.০৬ শতাংশ।
একই ভাবে জাতীয় স্তরে সুস্থতার হার ৯৮.৭৪ শতাংশ।
দেশে গত ২৪ ঘণ্টায় সুস্থ হয়েছেন ২ হাজার ৬৫২ জন। এরফলে, মহামারী শুরুর সময় থেকে মোট সুস্থতার সংখ্যা দাঁড়িয়েছে ৪ কোটি ২৪ লক্ষ ৬৭ হাজার ৭৭৪।
দেশে গত ২৪ ঘন্টায় নতুন করে আক্রান্তের সংখ্যা ১ হাজার ৫৪৯।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ৩ লক্ষ ৮৪ হাজার ৪৯৯টি নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা এখনও পর্যন্ত ৭৮ কোটি ৩০ লক্ষ ৪৫ হাজার ১৫৭।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার বর্তমানে ০.৪০ শতাংশ। একইভাবে, দৈনিক-ভিত্তিতে আক্রান্তের হার ০.৪০ শতাংশ।
CG/BD/DM/
(Visitor Counter : 85
রেলমন্ত্রক
প্রধানমন্ত্রী বারাণসী রেল স্টেশনে নতুন একটি একজিকিউটিভ লাউঞ্জ জাতির উদ্দেশে উৎসর্গ করলেন
কলকাতা, ২৬ অক্টোবর, ২০২১
প্রধানমন্ত্রী শ্রী নরেন্দ্র মোদী বারাণসী রেল স্টেশনে নতুন একটি একজিকিউটিভ লাউঞ্জ বা আরামকক্ষ জাতির উদ্দেশে উৎসর্গ করেছেন। এই উপলক্ষে উত্তরপ্রদেশের রাজ্যপাল শ্রীমতী আনন্দীবেন প্যাটেল, রাজ্যের মুখ্যমন্ত্রী যোগী আদিত্যনাথ, রেল বোর্ডের চেয়ারম্যান তথা মুখ্য কার্যনির্বাহী আধিকারিক শ্রী সুনীত শর্মা, উত্তর রেলের জেনারেল ম্যানেজার শ্রী আশুতোষ গঙ্গোয়াল, রাষ্ট্রায়ত্ত আইআরসিটিসি-র চেয়ারম্যান ও ম্যানেজিং ডাইরেক্টর শ্রীমতী রজনী হাসিজা, লক্ষ্ণৌ-এর ডিভিশনাল রেলওয়ে ম্যানেজার শ্রী এস কে সাপরা -সহ উত্তর রেলের উচ্চপদস্থ আধিকারিকরা উপস্থিত ছিলেন।
সুপ্রাচীন বারাণসী শহরের প্রবেশ দ্বার বারাণসী রেল স্টেশনে অত্যাধুনিক সুযোগ-সুবিধা গড়ে তোলার লক্ষ্যে উত্তর রেল সেখানে একটি নতুন লাউঞ্জ বা আরামকক্ষ গড়ে তুলেছে। প্রতি বছর দেশ-বিদেশের লক্ষ লক্ষ যাত্রী বারাণসী শহরে আসেন। তাঁদের আধুনিক স্বাচ্ছন্দ্যের বিষয়টিকে বিবেচনায় রেখে বারাণসী রেল স্টেশনে এই লাউঞ্জ গড়ে তোলা হয়েছে। রাষ্ট্রায়ত্ত আইআরসিটিসি এই লাউঞ্জ পরিচালনার দায়িত্বে থাকছে। স্টেশনে আগত যাত্রীরা যাত্রা শুরুর পূর্বে এবং স্টেশনে এসে পৌঁছনোর পর খানিক সুখ-বিলাসিতার জন্য এই লাউঞ্জ ব্যবহার করতে পারবেন। প্রাচীন পঞ্চতত্ত্বের আদর্শের ওপর ভিত্তি করে এই আরামকক্ষের নকশা তৈরি করা হয়েছে।
যাত্রীরা এই লাউঞ্জে মাশুলে মেটানোর মাধ্যমে মিউজিক, ওয়াইফাই ইন্টারনেট কানেকশন, টিভি, ট্রেন ইনফরমেশন ডিসপ্লে, উষ্ণ ও শীতল পানীয়, সুস্বাদু বিভিন্ন ধরনের খাবার, আরামকেদারা, লাগেজ রেক ও লকার, রেস্ট রুম -সহ শৌচালয়, সংবাদপত্র-পত্রিকা প্রভৃতির সুবিধা নিতে পারবেন। এছাড়াও, অত্যাধুনিক এই লাউঞ্জে কম্পিউটার, প্রিন্টার, ফটোস্ট্যাট ও ফ্যাক্সের মতো সুবিধা রয়েছে। এমনকি, লাউঞ্জে যে ট্র্যাভেল ডেস্ক রয়েছে সেখান থেকে টিকিট, হোটেল ও ক্যাব বুকিং করা যাবে।
দিল্লিতে রেলমন্ত্রী শ্রী অশ্বিনী বৈষ্ণো যাত্রী স্বাচ্ছন্দ্যে বারাণসী স্টেশনে আধুনিক এই লাউঞ্জ উদ্বোধনের জন্য প্রধানমন্ত্রীকে ধন্যবাদ জানান। শ্রী বৈষ্ণো আরও বলেন, রেল ধর্মীয় ও সাংস্কৃতিক দিক থেকে গুরুত্বপূর্ণ স্টেশনগুলির সার্বিক মানোন্নয়নে অগ্রাধিকার দিচ্ছে। এর ফলে পর্যটন ও তীর্থযাত্রার আরও প্রসার ঘটবে। পক্ষান্তরে, স্থানীয় অর্থনীতির অগ্রগতি ঘটবে ও কর্মসংস্থানের সৃষ্টি হবে।
SSS/BD/DM/
(Visitor Counter : 10
স্বরাষ্ট্র মন্ত্রক
নাগপুরের ন্যাশনাল ডিজাস্টার রেসপন্স ফোর্স অ্যাকাডেমিতে সিনিয়র অ্যাডমিনিট্রটিভ গ্রেড পদমর্যাদার একটি নির্দেশকের পদ তৈরিতে কেন্দ্রীয় মন্ত্রিসভার অনুমোদন
নতুন দিল্লি, ২৫শে মে, ২০২১
প্রধানমন্ত্রী শ্রী নরেন্দ্র মোদীর পৌরহিত্য কেন্দ্রীয় মন্ত্রিসভার বৈঠকে স্বরাষ্ট্র মন্ত্রকের একটি প্রস্তাব অনুমোদিত হয়েছে। এই প্রস্তাব অনুযায়ী নাগপুরের ন্যাশনাল ডিজাস্টার রেসপন্স ফোর্স অ্যাকাডেমিতে সিনিয়র অ্যাডমিনিট্রটিভ গ্রেড পদমর্যাদার একটি নির্দেশকের পদ তৈরি করা হবে।
ন্যাশনাল ডিজাস্টার রেসপন্স ফোর্স অ্যাকাডেমি বা এনডিআরএফ অ্যাকাডেমির নির্দেশক এই সংস্থার পুরো দায়িত্বে থাকবেন। উচ্চপদস্থ অভিজ্ঞ একজন আধিকারিক সংস্থার চাহিদা অনুযায়ী তার কাজকর্ম পরিচালনা করবে। এই অ্যাকাডেমিতে এনডিআরএফ, এসডিআরএফ, সিডি ভলেন্টিয়াস, বিপর্যয় মোকাবিলার জন্য সার্ক গোষ্ঠীভুক্ত দেশগুলির বিভিন্ন বাহিনীর থেকে প্রতিবছর ৫০০০ এর বেশি সদস্যকে এখানে প্রশিক্ষণ দেওয়া হয়। চাহিদা অনুযায়ী এখানে প্রশিক্ষণ কর্মসূচীর পরিবর্তন ঘটানো হয়। জাতীয় বিপর্যয় মোকাবিলা বাহিনী বা এনডিআরএফ, রাজ্য বিপর্যয় মোকাবিলা বাহিনী বা এসডিআরএফ –এর সদস্যরা সহ অন্যান্য বিভিন্ন সংস্থার সদস্যদের এখান থেকে উন্নতমানের প্রশিক্ষণ দেওয়া হয়ে থাকে।
প্রেক্ষাপট :
ন্যাশনাল ডিজাস্টার রেসপন্স ফোর্স অ্যাকাডেমি ২০১৮ সালে নাগপুরে স্থাপিত হয়। ন্যাশনাল সিভিল ডিফেন্স কলেজ  –কে এই প্রতিষ্ঠানের সঙ্গে যুক্ত করা হয়। অ্যাকাডেমির মূল ভবনটি তৈরি করার কাজ চলছে। এখন এনসিডিসি-র ভবন থেকে অ্যাকাডেমির কাজকর্ম পরিচালিত হচ্ছে। জাতীয় বিপর্যয় মোকাবিলা বাহিনী, রাজ্য বিপর্যয় মোকাবিলা বাহিনী, অসামরিক প্রতিরক্ষা দপ্তরের স্বেচ্ছাসেবক বা সিভিল ডিফেন্স ভলেন্টিয়ারদের এখান থেকে আন্তর্জাতিকমানের প্রশিক্ষণ দেওয়া হয়। সার্ক গোষ্ঠীভুক্ত দেশগুলি সহ অন্যান্য দেশের বিপর্যয় মোকাবিলা বাহিনীর সদস্যরাও এখান থেকে প্রশিক্ষণ পান।
CG/CB/SFS
(Visitor Counter : 132
প্রধানমন্ত্রীরদপ্তর
প্রধানমন্ত্রী রাষ্ট্রীয় বাল পুরস্কারপ্রাপকদের সঙ্গে ২৪ জানুয়ারি মত বিনিময় করবেন শ্রী নরেন্দ্র মোদী
নয়াদিল্লি, ২৩ জানুয়ারি, ২০২৩
প্রধানমন্ত্রী শ্রী নরেন্দ্র মোদী ২৪ জানুয়ারি বিকেল ৪টায় তাঁর ৭ নং লোককল্যাণ মার্গ বাসভবনে প্রধানমন্ত্রী রাষ্ট্রীয় বাল পুরস্কারপ্রাপকদের সঙ্গে মতবিনিময় করবেন।
উদ্ভাবন, সমাজসেবা, জ্ঞানচর্চা, খেলাধূলা, শিল্প-সংস্কৃতি এবং সাহসিকতা - এই ছ’টি ক্ষেত্রে যেসব ছেলে-মেয়েরা গুরুত্বপূর্ণ ভূমিকা পালন করে তাদের কেন্দ্রীয় সরকার প্রধানমন্ত্রী রাষ্ট্রীয় বাল পুরস্কার দিয়ে থাকে। প্রত্যেক পুরস্কারপ্রাপককে একটি পদক, শংসাপত্র এবং নগদ ১ লক্ষ টাকা দেওয়া হয়। ২০২৩-এর প্রধানমন্ত্রী রাষ্ট্রীয় বাল পুরস্কারের জন্য দেশের বিভিন্ন প্রান্তের ১১ জন শিশুকে বাছাই করা হয়েছে। ১১টি রাজ্য ও কেন্দ্রশাসিত অঞ্চলের বাসিন্দা এইসব পুরস্কারপ্রাপকদের মধ্যে পাঁচজন বালিকা।
PG/CB/DM/
(
মন্ত্রিসভারঅর্থনৈতিকবিষয়সংক্রান্তকমিটি
আখ চাষীদের স্বার্থ রক্ষায় এক গুরুত্বপূর্ণ সিদ্ধান্ত কেন্দ্রীয় মন্ত্রিসভার
২০২২-২৩-এর চিনি মরশুমে আখ উৎপাদকদের স্বার্থ রক্ষায় মূল্য স্থির হয়েছে ক্যুইন্টাল প্রতি ৩০৫ টাকা
নয়াদিল্লি, ৩ আগস্ট, ২০২২
দেশের আখ চাষীদের সুরক্ষায় কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটি আজ এক গুরুত্বপূর্ণ সিদ্ধান্ত গ্রহণ করেছে। ২০২২-২৩ বছরের চিনি মরশুমে  আখ চাষীদের জন্য ভালো ও ন্যায্য দাম সুনিশ্চিত করতে ক্যুইন্টাল প্রতি মূল্য স্থির হয়েছে ৩০৫ টাকা। এ বিষয়ে প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে এই প্রস্তাবটিকে অনুমোদন দেওয়া হয়।
উল্লেখ্য, কেন্দ্রীয় সরকারের নীতিগুলির সঠিক বাস্তবায়নের ফলে গত আট বছরে দেশে আখ চাষের উৎপাদন বৃদ্ধির পথ ধরে চিনি শিল্প বর্তমানে স্বনির্ভরতার এক নতুন উচ্চতায় উন্নীত হয়েছে। চিনি শিল্প, সংশ্লিষ্ট রাজ্য সরকার, কেন্দ্রের বিভিন্ন দপ্তর এবং কৃষকদের সঙ্গে মতবিনিময় ও পরামর্শের পরিপ্রেক্ষিতে এই বিষয়টি বাস্তবায়িত হয়েছে। এছাড়াও, চিনি শিল্পক্ষেত্রে সরকার গৃহীত বিভিন্ন ব্যবস্থার পরিপ্রেক্ষিতে উচ্চ ফলনশীল জাতের আখের উৎপাদন যেমন বৃদ্ধি পেয়েছে, অন্যদিকে তেমনই চিনি শিল্পের সঙ্গে সংশ্লিষ্ট বিভিন্ন প্রকল্প এবং সেগুলির গবেষণা ও উন্নয়নমূলক কাজকর্মও অনেক আধুনিক হয়ে উঠেছে। আরও বেশি এলাকাকে যেমন আখ উৎপাদন ও আনুষঙ্গিক অন্যান্য কাজকর্মের আওতায় নিয়ে আসা হয়েছে, তেমনই কৃষকদের আয় ও উপার্জনও তুলনামূলকভাবে বৃদ্ধি পেয়েছে। কৃষকদের আয় ও উপার্জন বৃদ্ধির লক্ষ্যে সরকারি সিদ্ধান্ত গ্রহণের ফলে বিশেষভাবে লাভবান হবেন প্রায় ৫ কোটি আখ চাষী। সেইসঙ্গে উপকৃত হবেন চিনিকলগুলির সঙ্গে যুক্ত ৫ লক্ষ শ্রমিক-কর্মী।
এই প্রসঙ্গে আরও একটি উল্লেখযোগ্য বিষয় হল, চলতি চিনি মরশুমে চিনি উৎপাদনের দিক থেকে ভারত ব্রাজিলকেও ছাড়িয়ে গেছে। গত আট বছরে চিনির উৎপাদন বৃদ্ধির ফলে দেশের প্রয়োজন মিটিয়েও বেশ ভালো পরিমাণ চিনি বর্তমানে বিদেশে রপ্তানি করা হচ্ছে। ২০১৭-১৮, ২০১৮-১৯, ২০১৯-২০ এবং ২০২০-২১ মরশুমে বিদেশে চিনি রপ্তানি করা হয়েছে যথাক্রমে ৬ লক্ষ, ৩৮ লক্ষ, ৫৯.৬০ লক্ষ এবং ৭০ লক্ষ মেট্রিক টন। আরও একটি উল্লেখযোগ্য বিষয় হল, দেশের জ্বালানি ক্ষেত্রে আখ চাষী এবং চিনি উৎপাদকদের অবদানও এখন যথেষ্ট মাত্রায় বৃদ্ধি পেয়েছে।
PG/SKD/DM/
(
রেলমন্ত্রক
স্বচ্ছতা ও দায়বদ্ধতা প্রসারের জন্য রেল দৃষ্টি ড্যাসবোর্ডের উদ্বোধন করলেন শ্রী পীযূষ গোয়েল
নয়াদিল্লি, ২৬ ফেব্রুয়ারি, ২০১৯
ভারতীয় রেলে স্বচ্ছতা ও দায়বদ্ধতা বজায় রাখতে এবং ডিজিটাল মাধ্যমে রেলের সমস্ত উদ্যোগকে তুলে ধরতে ‘রেল দৃষ্টি’ ড্যাসবোর্ডের উদ্বোধন করলেন কেন্দ্রীয় রেল ও কয়লা মন্ত্রী শ্রী পীযূষ গোয়েল। বিভিন্ন সূত্র থেকে প্রাপ্ত তথ্য একটি মঞ্চে তুলে ধরতে এবং রেলের বিভিন্ন গুরুত্বপূর্ণ হিসেব নির্দেশ ও অন্যান্য তথ্য দেশের প্রত্যেকটি নাগরিকের কাছে পৌঁছে দিতে এটি চালু করা হয়েছে। ডেস্কটপ বা ল্যাপটপ কিংবা মোবাইল ফোন বা ট্যাবলেটের মাধ্যমে এই ড্যাসবোর্ডটি দেখা যাবে। এই বিশেষ অ্যাপ্লিকেশনটি সহজে মোবাইলে ব্যবহারের উপযোগী করে তৈরী করা হয়েছে। রেল দৃষ্টি ড্যাসবোর্ডের ইউআরএল-টি হল “raildrishti.cris.org.in”। সোমবার এই বিশেষ পরিষেবার সূচনা অনুষ্ঠানে রেল বোর্ডের চেয়ারম্যান শ্রী ভি কে যাদব, সিআরআইএস-এর এমডি ও সংস্হার অন্যান্য উচ্চপদস্হ আধিকারিকরা উপস্হিত ছিলেন।
অনুষ্ঠানে শ্রী পীযূষ গোয়েল বলেন, প্রধানমন্ত্রী শ্রী নরেন্দ্র মোদীর সুদক্ষ নেতৃত্বে কেন্দ্রীয় সরকার ভারতের জনসাধারণের ওপর বিশেষ গুরুত্ব দিচ্ছে এবং সরকারের সঙ্গে সম্পর্কিত সব কৃষক, যুব সম্প্রদায়, দরিদ্র, মধ্যবিত্ত ব্যক্তিবর্গ সহ প্রতিটি মানুষের কাছে দায়বদ্ধ হয়ে উঠেছে। ভারতের ইতিহাসে এই সরকারই প্রথম প্রত্যেক বছর জনসাধারণের সামনে নিজেদের কাজের মূল্যায়ন পেশ করেছে। তিনি আরও বলেন, কেন্দ্রীয় সরকার সবরকম তথ্য জানানোর জন্য সংবাদ মাধ্যম ও ডিজিটাল মঞ্চকে ব্যবহার করেছে। সরকার প্রত্যেকটি মন্ত্রকে কাজকর্মে স্বচ্ছতা আনার প্রয়াসও গ্রহণ করেছে। মন্ত্রী গান্ধীজিকে উদ্ধৃত করে বলেন, “আমি গণতন্ত্র বলতে এমন একটা কিছু বুঝি যা দুর্বলকে সবলের সমান সুযোগ দেয়।” রেল দৃষ্টি ড্যাসবোর্ডটি রেলের চলতি প্রকল্পগুলি সম্বন্ধে দেশের সাধারণ মানুষকে তথ্য প্রদানের জন্য চালু করা হয়েছে বলে মন্ত্রী জানান। ভারতীয় রেলের বিভিন্ন ক্ষেত্রে কিরকম ভাবে রূপান্তর আনা হচ্ছে রেলযাত্রীরা তা এই ড্যাসবোর্ডের মাধ্যমে জানতে পারবেন। ড্যাসবোর্ডের মাধ্যমে সকলে রেল সংক্রান্ত সবরকম তথ্য যেকোন সময়েই দেখতে পাবেন, বলে শ্রী গোয়েল উল্লেখ করেন।
তিনি ‘রেল দৃষ্টি’ ওয়েবসাইটটিকে সহজতর ও ব্যবহার-বান্ধব করে তোলার উপদেশ দেন।
রেল দৃষ্টি ড্যাসবোর্ডে সমস্ত তথ্য ১৫টি বিভাগে পাওয়া যাবে। বিভাগগুলি হল- এক নজরে, পরিষেবা, চলমান ট্রেন, আইআরসিটিসি রান্নাঘর, অভিযোগ, সাফল্য, স্টেশনগুলির ছবি, ঐতিহ্য, শ্রমিক কল্যাণ, বিল, পণ্য বহন থেকে আয়, ফ্রেট লোডিং/আনলোডিং, যাত্রী পরিষেবা থেকে আয়, ব্যয় ও সুগম- পণ্য-বহন সংক্রান্ত তথ্যের অ্যাপ।
CG/SC/NS
(Visitor Counter : 145
গ্রামোন্নয়নমন্ত্রক
প্রধানমন্ত্রী আবাস যোজনা -গ্রামীণ ৫ বছর পূরণ
নতুন দিল্লি,২০ নভেম্বর, ২০২১
প্রধানমন্ত্রী আবাস যোজনা -গ্রামীণ  ৫ বছর পূরণে 'আবাস দিবস' উদযাপনের প্রাক্কালে আজ রাজ্য/কেন্দ্রশাসিত অঞ্চলগুলিতে ভূমি পুজো, গৃহ প্রবেশ, সুবিধাভোগীদের বাড়ি পরিদর্শন, প্রধানমন্ত্রী আবাস যোজনা- গ্রামীণ সম্পর্কে সুবিধাভোগীদের বোঝানো ইত্যাদি কাজ চালানো হয়।২০২২ সালের মধ্যে 'সকলের জন্য মাথার উপর ছাদ'- মহৎ এই উদ্দেশ্য পূরণে সংশ্লিষ্ট মন্ত্রক রাজ্য সরকারের সহযোগিতায় বিশেষ উদ্যোগ নিয়েছে। আগামী বছরের মধ্যে প্রধানমন্ত্রী আবাস যোজনা -গ্রামীণ প্রকল্পের আওতায় প্রাথমিক সুযোগ সুবিধা সহ ২.৯৫ কোটি গৃহ নির্মাণের পরিকল্পনা নেওয়া হয়েছে।
২০১৬ সালে পিএমএওয়াই-জি চালু হওয়ার পর থেকে চলতি অর্থ বর্ষ পর্যন্ত ২.৬২কোটি গৃহ নির্মাণের লক্ষ্য নেওয়া হয়।ইতিমধ্যেই ২.২০ সুবিধাভোগী এই গৃহ নির্মাণের জন্য নাম নথিভুক্ত করেছেন। ২.১৬ কোটি গৃহের জিও ট্যাগিং-এর কাজ সম্পূর্ণ হয়েছে।২.০৯ কোটি গৃহ নির্মাণের জন্য অনুমোদিত হয়েছে।১.৯৮ কোটি সুবিধাভোগী প্রথম কিস্তি, ১.৮০ কোটি সুবিধাভোগী দ্বিতীয় কিস্তি এবং ১.৬৩ কোটি সুবিধাভোগী তৃতীয় কিস্তির টাকা পেয়েছেন।চলতি বছরের ১৫ নভেম্বর পর্যন্ত পাওয়া তথ্য অনুযায়ী ১.৬৩ কোটি গৃহ নির্মাণ সম্পন্ন হয়েছে।২০২১-২২ অর্থ বর্ষে এই প্রকল্পের আওতায় রাজ্য ও কেন্দ্রশাসিত অঞ্চলগুলিকে ৭৭৭৫.৬৩ কোটি টাকা বরাদ্দ করা হয়েছে।
এই প্রকল্পের আওতাভুক্ত বাড়িগুলিতে প্রাথমিক সুযোগ সুবিধা যেমন শৌচাগার নির্মাণ, নল বাহিত পরিশ্রুত পানীয় জল সরবরাহ,এলপিজি গ্যাস সংযোগ ইত্যাদির ব্যবস্থা করা হয়েছে।এছাড়াও ভূমিহীন পরিবারগুলি যাতে দ্রুত এই প্রকল্পের সুযোগ পান তার জন্য উদ্যোগ নেওয়া হয়েছে।রাজ্য/কেন্দ্রশাসিত অঞ্চলগুলির উল্লেখিত পিএমএওয়াই-জি-এর অধীনে প্রযুক্তিগত এবং প্রযুক্তিগত নয় এমন সমস্যাগুলির সঙ্গে সম্পর্কিত অভিযোগগুলির সমাধান করার জন্য ই-টিকিট ব্যবস্থাপনা মডিউল চালু করা হয়েছে।এমনকি সুবিধাভোগীদের ব্যাঙ্ক অ্যাকাউন্টে যাতে সরাসরি প্রকল্পের অর্থ জমা হয় তার জন্য আধার ভিত্তিক পেমেন্টের ব্যবস্থা চালু করা হয়েছে।
CG/SS/SB
(Visitor Counter : 210
অর্থমন্ত্রক
কলকাতায় ভারত আন্তর্জাতিক মেগা বাণিজ্য মেলায় করদাতাদের জন্য আয়কর দপ্তরের লাউঞ্জ
কলকাতা, ১৪ ডিসেম্বর, ২০১৮
এ মাসের ১৪ – ২৫ ডিসেম্বর কলকাতায় আয়োজিত ভারত আন্তর্জাতিক মেগা বাণিজ্য মেলায় আয়কর দপ্তরের পক্ষ থেকে করদাতাদের জন্য একটি লাউঞ্জ খোলা হয়েছে। কর সংক্রান্ত আইন ও অন্যান্য বিষয়ে জনসচেতনতা গড়ে তোলার লক্ষ্যেই এই উদ্যোগ নেওয়া হয়েছে। অতীত দিনে নতুন দিল্লি, মুম্বাই এবং ভুবনেশ্বরের কয়েকটি স্থানে করদাতাদের মধ্যে প্রত্যক্ষ কর সংক্রান্ত আইনগুলি বিষয়ে সচেতনতা গড়ে তোলার জন্য এই ধরণের লাউঞ্জ খোলা হয়েছিল। এছাড়া, এই লাউঞ্জের মাধ্যমে আয়কর দপ্তর এবং স্কুলের ছাত্রছাত্রী সাধারণ যুবক, যারা ভবিষ্যতে আয়করদাতা হয়ে উঠবে, তাদের সঙ্গে একটি সরাসরি যোগাযোগ গড়ে ওঠে।
করদাতাদের জন্য এই ধরণের লাউঞ্জে সাধারণত কিভাবে ‘প্যান’ – এর জন্য আবেদন জানাতে হয়, আধারের সঙ্গে তা সংযুক্ত করতে হয় এবং অন্যান্য প্যান সংক্রান্ত প্রশ্নের জবাব দেওয়া হয়। অন্যদিকে, ই-ফাইলিং এবং বিভিন্ন ধরণের ফর্ম বিষয়েও জানানো হয়। এছাড়াও, বিনামূল্যে টিআরপি-র মতো পরিষেবা এখান থেকে দেওয়া হয়। করদাতাদের জন্য তথ্য সম্বলিত বিভিন্ন পুস্তিকা ই-ফরম্যাট এবং কাগজে ছাপা অবস্থায় দেওয়া হয়। এই লাউঞ্জেই অংশগ্রহণকারীরা ‘পরিচ্ছন্ন অর্থ’ – এর আন্দোলনকে সমর্থন বিষয়ে শপথ গ্রহণের ব্যবস্থা থাকে। কম বয়সীদের মধ্যে ভবিষ্যতে করদান বিষয়ে বোধ গড়ে তুলতে এবং তাদের উৎসাহিত করতেও এই লাউঞ্জে ‘ভারচ্যুয়াল রিয়েলিটি গেম’ – এর ব্যবস্থা থাকে। দেশ গঠনের কাজে করদাতাদের ভূমিকা বিষয়ে নাটক এবং ক্যুইজ প্রতিযোগিতার মধ্য দিয়ে এই ধরণের লাউঞ্জের প্রচার চালানো হয়। এছাড়া, শিশুদের জন্য অঙ্কণ প্রতিযোগিতার ব্যবস্থাও থাকে।
কোনও করদাতা কর সংক্রান্ত সমস্যা বিষয়ে এই লাউঞ্জ থেকে তথ্য ও সহায়তা পেতে পারেন। তাই, এর মাধ্যমে যে কেবলমাত্র আয়কর দপ্তরের প্রচারের ব্যবস্থা হয় শুধু তাই নয়, এই দপ্তরের গুরুত্বও বৃদ্ধি পায়। কেন্দ্রীয় প্রত্যক্ষ কর পর্ষদের আয়কর ডাইরেক্টরেটের পক্ষ থেকে এই প্রথম কলকাতায় এই ধরণের লাউঞ্জ খোলার উদ্যোগ নেওয়া হয়েছে।
CG/PB/SB
(Visitor Counter : 93
কেন্দ্রীয়মন্ত্রিসভা
অচিরাচরিত হাইড্রোকার্বন গ্যাস অনুসন্ধান ও তার ব্যবহারের জন্য কেন্দ্রীয় মন্ত্রিসভা নীতি কাঠামো অনুমোদন করল
নয়াদিল্লি, ০১ আগস্ট, ২০১৮
প্রধানমন্ত্রী শ্রী নরেন্দ্র মোদীর পৌরহিত্যে বুধবার  কেন্দ্রীয় মন্ত্রিসভার বৈঠকে শেল তেল অথবা গ্যাস, কয়লাখনিতে জমে থাকা মিথেন প্রভৃতির মতো অচিরাচরিত হাইড্রোকার্বনের অনুসন্ধান ও তার ব্যবহারের নীতি অনুমোদিত হয়েছে। লাইসেন্সপ্রাপ্ত ও লিজ দেওয়া অঞ্চলে অচিরাচরিত হাইড্রোকার্বনের সম্ভাবনাকে কাজে লাগাবার লক্ষ্যে বর্তমান ঠিকাদারদের উৎসাহিত করতে চালু প্রোডাকশন শেয়ারিং কনট্রাক্টস্, সিবিএম কনট্রাক্টসের আওতায় এই অনুসন্ধানের কাজ পরিচালিত হবে।
মন্ত্রিসভার এই সিদ্ধান্তের ফলে বর্তমানে বরাত দেওয়া অঞ্চলে সংরক্ষিত হাইড্রোকার্বনের ব্যবহার সম্ভব হবে। অন্যথায়, হাইড্রোকার্বনের ভান্ডার অনাবিস্কৃত ও অব্যবহৃত অবস্থায় থেকে যাবে। একই সঙ্গে, অনুসন্ধান ও উৎপাদনমূলক কাজকর্মে নতুন বিনিয়োগ আসবে। নতুন হাইড্রোকার্বন ভান্ডার আবিষ্কারের ক্ষেত্রে পরিবর্তন আসবে। নতুন হাইড্রোকার্বনের উৎপাদন লক্ষ্যণীয়ভাবে বৃদ্ধি পাবে। অতিরিক্ত হাইড্রোকার্বন ভান্ডার আবিষ্কার ও তার ব্যবহারের ফলে নতুন বিনিয়োগ আসবে বলে আশা করা হচ্ছে। এরফলে, অর্থনৈতিক কর্মকান্ডে গতি সঞ্চার ও অতিরিক্ত কর্মসংস্থানের সুযোগ সৃষ্টি হবে। পাশাপাশি, সমাজের বিভিন্ন শ্রেণীর মানুষ লাভবান হবেন।
CG/BD/SB……
(Visitor Counter : 136
সামাজিকন্যায়ওক্ষমতায়নমন্ত্রক
প্রধানমন্ত্রীর লেখা “এক্সাম ওয়ারিয়র” বইটির স্পর্শ বর্ণমালাভিত্তিক সংস্করণ প্রকাশ করলেন শ্রী থাওয়ার চাঁদ গেহলত
নয়াদিল্লি, ১৮ ডিসেম্বর, ২০১৯
প্রধানমন্ত্রী শ্রী নরেন্দ্র মোদীর লেখা “এক্সাম ওয়ারিয়র” বইটির স্পর্শ বর্ণমালাভিত্তিক বা ব্রেইল সংস্করণ আজ এক অনুষ্ঠানে প্রকাশ করলেন কেন্দ্রীয় সামাজিক ন্যায়বিচার ও ক্ষমতায়ণ মন্ত্রী শ্রী থাওয়ার চাঁদ গেহলত। হিন্দি ও ইংরাজিতে বইটির স্পর্শ বর্ণমালাভিত্তিক সংস্করণ প্রকাশ করেছে রাজস্হান নেত্রহীন কল্যাণ সংঘের ব্রেল প্রেস। বইটির স্পর্শ বর্ণমালাভিত্তিক সংস্করণ এমন সময়ে প্রকাশ করা হল, যখন মাধ্যমিক ও উচ্চমাধ্যমিক পর্যায়ের পরীক্ষা আসন্ন। দুর্বল দৃষ্টিসম্পন্ন পাঠকদের স্বার্থে বইটিতে যেসমস্ত ছবি রয়েছে তা বিশদে ব্যাখ্যা করা হয়েছে।
প্রধানমন্ত্রীর লেখা এই বইটির স্পর্শ বর্ণমালাভিত্তিক সংস্করণ প্রকাশের জন্য রাজস্হান নেত্রহীন কল্যাণ সংঘের অসামান্য ভূমিকার উচ্ছসিত প্রশংসা করে শ্রী গেহলত বলেন, বইটির স্পর্শ বর্ণমালাভিত্তিক সংস্করণ প্রকাশ হওয়ার ফলে দেশের লক্ষ লক্ষ দুর্বল দৃষ্টিসম্পন্ন ছাত্রছাত্রীরা উপকৃত হবেন এবং তাদের উৎসাহিত করতেও সাহায্য করবে।
CG/BD/NS
(Visitor Counter : 55
প্রধানমন্ত্রীরদপ্তর
মধ্যপ্রদেশে বৃষ্টি ও বন্যাদুর্গতদের পিএমএনআরএফ থেকে এককালীন সাহায্যের প্রস্তাবে প্রধানমন্ত্রীর অনুমোদন
নতুনদিল্লি, ৪ঠা আগস্ট, ২০২১
প্রধানমন্ত্রী শ্রী নরেন্দ্র মোদী মধ্যপ্রদেশে বৃষ্টি ও বন্যার কারণে মৃতদের নিকটাত্মীয়কে এককালীন ২ লক্ষ টাকা সাহায্য দেবার প্রস্তাব অনুমোদন করেছেন। আহতদের ৫০হাজার টাকা দেবার প্রস্তাবও তিনি অনুমোদন করেছেন।
প্রধানমন্ত্রীর দপ্তর থেকে এক ট্যুইট বার্তায় বলা হয়েছে , “ প্রধানমন্ত্রী @narendramodi মধ্যপ্রদেশে বৃষ্টি ও বন্যার কারণে মৃতদের নিকটাত্মীয়কে এককালীন ২ লক্ষ টাকা সাহায্য দেবার প্রস্তাব অনুমোদন করেছেন। আহতদের ৫০হাজার টাকা দেওয়া হবে। “
CG/CB/
(
রেলমন্ত্রক
ভারতীয় রেল, ১৫ই ডিসেম্বর থেকে ঘোষিত শূন্যপদগুলি পূরণের জন্য কম্পিউটার ভিত্তিক পরীক্ষা নিতে শুরু করবে
নতুন দিল্লি, ৫ই সেপ্টেম্বর, ২০২০
ভারতীয় রেল, ১৫ই ডিসেম্বর থেকে ঘোষিত শূন্যপদগুলি পূরণের জন্য কম্পিউটার ভিত্তিক পরীক্ষা নেওয়া শুরু করবে।
ভারতীয় রেল, ৩ রকমের শূন্যপদ ঘোষণা করেছিল। গার্ড, অফিস ক্লার্ক, কর্মাশিয়াল ক্লার্ক ইত্যাদি সহ ননটেকনিক্যাল পপুলার ক্যাটাগরিস  –এর জন্য ৩৫২০৮টি পদ, স্টেনো এবং অন্যান্য বিভিন্ন পদের জন্য মন্ত্রণালয়ের ও পৃথক পৃথক ক্ষেত্রে ১৬৬৩টি পদ এবং রেল লাইনের রক্ষণাবেক্ষণ পয়েন্টসম্যান ইত্যাদির লেভেল ওয়ান শূন্যপদের জন্য ১ লক্ষ ৩৭৬৯টি পদে লোক নেওয়া হবে। এই শূন্যপদগুলির জন্য রেলওয়ে রিক্রুটমেন্ট বোর্ডগুলিতে ২ কোটি ৪০ লক্ষের বেশি আবেদনপত্র জমা পড়ে। এই পদগুলির জন্য কম্পিউটার ভিত্তিক পরীক্ষা, কোভিড – ১৯ মহামারী এবং তার ফলশ্রুতিতে লকডাউন জারি হওয়ায় তা পিছিয়ে দেওয়া হয়।
আবেদনগুলি পরীক্ষা – নিরীক্ষার কাজ শেষ হয়েছে। কিন্তু কোভিডের কারণে বিভিন্ন নিষেধাজ্ঞার ফলে পরীক্ষা সংক্রান্ত পদ্ধতি শুরু করা যায় নি।
রেলওয়ে রিক্রুটমেন্ট বোর্ড, সমস্ত ঘোষিত শূন্যপদের জন্য কম্পিউটার ভিত্তিক পরীক্ষা নিতে দায়বদ্ধ। মহামারীর কারণে উদ্ভুত পরিস্থিতি তারা প্রতিমুহূর্তে পর্যালোচনা করেছে। এখন আইআইটিগুলির জন্য জয়েন্ট এন্ট্রান্স পরীক্ষা এবং নিট পরীক্ষা আয়োজন করায় তার থেকে প্রাপ্ত অভিজ্ঞতার ভিত্তিতে সিদ্ধান্ত নেওয়া হয়েছে যে, কোভিড মহামারীর কারণে যেসব পরীক্ষা প্রক্রিয়া বন্ধ ছিল, রেল তা শুরু করতে পারে।
পরীক্ষা আয়োজন করার জন্য বিশেষ পরিচালন প্রক্রিয়া তৈরি করা হচ্ছে। শারীরিক দূরত্ব সহ অন্যান্য নিয়মকানুন মেনে এই পরীক্ষার ব্যবস্থা করা হবে। বিভিন্ন কেন্দ্রীয় সরকারী দপ্তর ও রাজ্য প্রশাসন প্রার্থীদের নিরাপত্তার দিকটি বিবেচনা করে এই পদ্ধতি মেনে চলছে।
রেল, এখন প্রস্তাব দিয়েছে আগামী ১৫ই ডিসেম্বর থেকে প্রথম পর্যায়ের অনলাইন কম্পিউটার ভিত্তিক পরীক্ষা নেওয়া শুরু করবে এবং এর জন্য প্রয়োজনীয় প্রস্তুতির কাজ শুরু হয়েছে।
(CG/CB/SFS